Foto: IIBB axborot xizmati Toshkent shahrida bir necha muddat transport vositalari harakati uchun yopiq bo‘lgan Fidokor ko‘chasining Oybek ko‘chasiga chiqish qismida endi yana avtomobillar harakatlanishi mumkin. Bu haqda poytaxt IIBB xabarida aytiladi. Qayd etilishicha, 31 iyul kuni mazkur to‘siqni olib tashlash va ushbu yo‘lda avtomobillar harakatini tiklash ishlari boshlangan. Eslatib o‘tamiz, avvalroq Toshkentdagi Temur Malik – Parkent ko‘chalari kesishmasida transport harakati qisman cheklangandi.